text: Kategorier.
  Lege
  Demonstrationsforsøg
  Litteraturhenvisning.
  Aurum 1 øvelseshæfte, kapitel 3
  Selve forsøget.
  Formål.
  At demonstrere visse syre/base-reaktioner
  Beskrivelse.
  1. Ammoniakspringvandet 
  NH3(g) i en kolbe opløses let i vand, så få dråber giver undertryk. Vand med phenolphtalein suges op, og giver et farvet springvand inde i kolben. Kolben skal være godt tør i forvejen. Udstyret skal være forsvarligt fastspændt, udføres i stinkskab.
  NH3(aq)+NaOH(s) --&gt; NH3(g)+NaOH(aq)
  NH3(g) --&gt; NH3(aq) 
  NH3(aq)+H2O --&gt; NH4+ + OH-(aq)
  2. Salmiaktåge
  NH3(g)+HCl(g) --&gt; NH4Cl(s)
  Ammoniak og hydrogenchlorid afdamper under et glaskar, og syre/base-reaktionen i gasfase producerer en hvid tåge af NH4Cl(s). De hvide aflejringer smager af salmiak. Udføres i stinkskab.
  Pædagogiske kommentarer.
  Risikomomenter: Ved begge forsøg arbejdes med stærke syrer og baser, og konc. ammoniakopløsning bør håndteres i stinkskab.
  Elevforudsætninger: Ingen praktiske forudsætninger. Teoretisk forudsætter det basal indføring i syre/base-kemi, egnet til C-niveau.
  Nødvendigt udstyr : Simpelt udstyr, men til ammoniakspringvandet bør man nok i forvejen sikre sig at man har de passende kolber, propper etc. 
  Tidsforbrug: Omkring en halv time. Kan helt sikkert nås i en enkelttime.
  Øvelsen er velegnet til gymnasiebrug. Der kan demonstreres visse relevante reaktioner, og de visuelle effekter er overbevisende.